Որպես մարդու հիմնարար իրավունք՝ ինքնորոշման իրավունքը չի կարող լինել միայն որոշ հատուկ կատեգորիաներին պատկանող ժողովուրդների իրավունք, օրինակ՝ ռասայական, էթնիկական, մշակութային, կրոնական կամ այլ հատկանիշի դեպքում, որով այդ հատուկ խումբն առանձնանում է մյուսներից: ՅՈՒՆԵՍԿՕ-ի մարդու իրավունքների, ժողովրդավարության և խաղաղության բաժանմունքի զեկույցներից մեկի համաձայն՝ «բոլոր ժողովուրդներ» եզրույթը, իր պարզ մեկնաբանմամբ, ներառում է կախյալ կամ այլ օտար իշխանության կամ տիրապետության, օկուպացիայի, բռնազավթման ներքո գտնվող ժողովուրդներին և այլ խմբերի, որոնք բավարարում են ընդհանուր ձևով ընդունված ժողովուրդների գոյության սահմանմանը: